ข้อบังคับสภามหาวิทยาลัยราชภัฏสวนสุนันทาข้อบังคับสภามหาวิทยาลัยราชภัฏสวนสุนันทาว่าด้วยการศึกษาระดับปริญญาตรีพ.ศ. ๒๕๕๑[๑] เพื่อให้มหาวิทยาลัยราชภัฏสวนสุนันทาได้ปฏิบัติภารกิจในการจัดการศึกษาระดับปริญญาตรีเป็นไปด้วยความเรียบร้อยสอดคล้องกับพระราชบัญญัติการศึกษาแห่งชาติพ.ศ. ๒๕๔๒ และพระราชบัญญัติการศึกษาแห่งชาติ (ฉบับที่ ๒) พ.ศ. ๒๕๔๕สามารถจัดการศึกษาระดับอุดมศึกษาเพื่อพัฒนาท้องถิ่นในการจัดการศึกษาส่งเสริมวิชาการและวิชาชีพ ตามมาตรา ๗ แห่งพระราชบัญญัติมหาวิทยาลัยราชภัฏ พ.ศ.๒๕๔๗ และมีมาตรฐานคุณภาพสอดคล้องกับประกาศกระทรวงศึกษาธิการ เรื่อง เกณฑ์มาตรฐานหลักสูตรปริญญาตรี พ.ศ. ๒๕๔๘ อาศัยตามความในมาตรา ๑๘ (๒) และ (๓)แห่งพระราชบัญญัติมหาวิทยาลัยราชภัฏ พ.ศ. ๒๕๔๗สภามหาวิทยาลัยราชภัฏสวนสุนันทาจึงตราข้อบังคับว่าด้วยการศึกษาระดับปริญญาตรีไว้ดังนี้ข้อ ๑ ข้อบังคับนี้เรียกว่า ข้อบังคับสภามหาวิทยาลัยราชภัฏสวนสุนันทาว่าด้วยการศึกษาระดับปริญญาตรีพ.ศ. ๒๕๕๑ข้อ ๒ ข้อบังคับนี้ให้ใช้บังคับสำหรับนักศึกษาระดับปริญญาตรีที่เข้าศึกษาตั้งแต่ปีการศึกษา๒๕๕๑ข้อ ๓บรรดาข้อบังคับ ระเบียบ คำสั่งและประกาศอื่นใดในส่วนที่กำหนดไว้แล้วในข้อบังคับนี้ ให้ใช้ข้อบังคับนี้แทนข้อ ๔ ในข้อบังคับนี้มหาวิทยาลัย หมายความว่ามหาวิทยาลัยราชภัฏสวนสุนันทาสภามหาวิทยาลัย หมายความว่าสภามหาวิทยาลัยราชภัฏสวนสุนันทาสภาวิชาการ หมายความว่าสภาวิชาการมหาวิทยาลัยราชภัฏสวนสุนันทาคณะ หมายความว่า คณะที่นักศึกษาสังกัด หมายรวมถึงศูนย์การศึกษา วิทยาลัย ส่วนราชการหรือหน่วยงานอื่นของมหาวิทยาลัยที่จัดการศึกษาระดับปริญญาตรีสาขาวิชา หมายความว่าสาขาวิชาที่ระบุไว้ในหลักสูตรแต่ละหลักสูตรภาควิชา หมายความว่ากลุ่มของอาจารย์ผู้สอนที่สำเร็จมาในสาขาวิชาเดียวกันคณบดี หมายความว่า คณบดีคณะที่นักศึกษาสังกัดประธานศูนย์ผู้อำนวยการวิทยาลัยที่นักศึกษาสังกัดหรือหัวหน้าส่วนราชการหรือหัวหน้าหน่วยงานอื่นที่เทียบเท่าคณะซึ่งจัดการศึกษาระดับปริญญาตรีที่นักศึกษาสังกัดอาจารย์ที่ปรึกษา หมายความว่าคณาจารย์ประจำสาขาวิชา และ/หรือภาควิชาหรือคณะที่คณบดีแต่งตั้งตามความเห็นชอบของคณะกรรมการประจำคณะให้ทำหน้าที่แนะนำตักเตือนให้คำปรึกษาและแนะแนวการศึกษา ดูแลความประพฤติและมีส่วนร่วมในการประเมินความก้าวหน้าในการเรียนศูนย์การศึกษา หมายความว่าสถานที่จัดการศึกษาภายนอกมหาวิทยาลัย ซึ่งอาจเรียกว่า วิทยาลัย ศูนย์การศึกษาหรือที่เรียกชื่ออย่างอื่นก็ได้นักศึกษา หมายความว่านักศึกษาระดับปริญญาตรีของมหาวิทยาลัยราชภัฏสวนสุนันทาข้อ ๕ ให้อธิการบดีเป็นผู้รักษาการตามข้อบังคับนี้และมีอำนาจออกระเบียบ ประกาศหรือคำสั่ง เพื่อประโยชน์ในการปฏิบัติตามข้อบังคับนี้ในกรณีที่มีปัญหาเกี่ยวกับการปฏิบัติตามข้อบังคับนี้ให้อธิการบดีมีอำนาจตีความและวินิจฉัยหมวด ๑การรับเข้าศึกษา ข้อ ๖ คุณสมบัติและเงื่อนไขการรับเข้าเป็นนักศึกษา(๑) เป็นผู้สำเร็จการศึกษาชั้นมัธยมศึกษาตอนปลาย หรือเทียบเท่าขึ้นไปเว้นแต่หลักสูตรศึกษาต่อเนื่อง จะต้องสำเร็จการศึกษาระดับอนุปริญญาประกาศนียบัตรวิชาชีพชั้นสูง ประกาศนียบัตรวิชาการศึกษาชั้นสูงหรือประกาศนียบัตรอื่น ๆ ที่เทียบเท่าสำหรับนักศึกษาต่างชาติต้องสำเร็จการศึกษาตามวรรคแรกเช่นกัน(๒) เป็นผู้มีจิตปกติ และไม่เป็นโรคติดต่อร้ายแรงที่เป็นอุปสรรคต่อการศึกษาวิชาชีพหรือโรคที่สังคมรังเกียจ เว้นแต่กฎหมายกำหนดไว้เป็นอย่างอื่น(๓) ไม่เป็นผู้ถูกคัดชื่อออก หรือไล่ออกจากสถาบันอุดมศึกษาใด ๆเพราะความผิดตามระเบียบหรือข้อบังคับว่าด้วยวินัยนักศึกษา(๔) ไม่เป็นผู้เคยต้องโทษ โดยคำพิพากษาถึงที่สุดให้จำคุก เว้นแต่ความผิดที่เป็นลหุโทษหรือความผิดอันได้กระทำโดยประมาท(๕) มีคุณสมบัติอย่างอื่นตามที่มหาวิทยาลัยกำหนดโดยไม่ขัดต่อกฎหมาย(๖) ในกรณีพิเศษนอกเหนือจากที่กำหนดไว้ให้สภาวิชาการเป็นผู้พิจารณาว่าเห็นสมควรให้รับเข้าศึกษาข้อ ๗ การสอบคัดเลือกและการคัดเลือกเป็นนักศึกษา(๑) มหาวิทยาลัยจะพิจารณารับผู้สมัครเข้าเป็นนักศึกษาจากผู้สำเร็จการศึกษาระดับมัธยมศึกษาตอนปลายหรือเทียบเท่าตามประกาศและรายละเอียดที่มหาวิทยาลัยกำหนดหรือให้เป็นไปตามระเบียบการคัดเลือกเพื่อเข้าศึกษาในสถาบันอุดมศึกษาของสำนักงานคณะกรรมการอุดมศึกษา(๒) มหาวิทยาลัยอาจสอบคัดเลือกหรือคัดเลือกผู้สำเร็จการศึกษาระดับอนุปริญญาหรือเทียบเท่าหรือผู้ที่ได้รับปริญญาตรีหรือเทียบเท่าเข้าเป็นนักศึกษาเพื่อศึกษาระดับปริญญาตรีตามประกาศหรือรายละเอียดของมหาวิทยาลัยข้อ ๘ ประเภทของนักศึกษา(๑) นักศึกษาเต็มเวลา หมายถึง นักศึกษาที่มีคุณสมบัติตามข้อ ๖ซึ่งมหาวิทยาลัยรับเข้าศึกษาในหลักสูตรปริญญาตรีที่เรียนเต็มเวลา(๒) นักศึกษาไม่เต็มเวลา หมายถึง นักศึกษาที่มีคุณสมบัติตามข้อ ๖ซึ่งมหาวิทยาลัยรับเข้าศึกษาในหลักสูตรปริญญาตรีที่เรียนไม่เต็มเวลา(๓) นักศึกษาสมทบ หมายถึง นักศึกษาที่มหาวิทยาลัยรับให้ลงทะเบียนเรียนสมทบและ/หรือการทำวิจัยโดยไม่มีสิทธิ์รับปริญญาตรีจากมหาวิทยาลัยข้อ ๙ การรับโอนย้ายนักศึกษาจากสถาบันอุดมศึกษาอื่น(๑)มหาวิทยาลัยอาจพิจารณารับโอนนักศึกษาจากสถาบันอุดมศึกษาอื่นที่มหาวิทยาลัยเห็นว่ามีวิทยฐานะเทียบเท่ามหาวิทยาลัย(๒) คุณสมบัติของนักศึกษาที่จะได้รับการพิจารณารับโอนย้าย(ก) มีคุณสมบัติครบถ้วนตามข้อ ๖ และได้ศึกษาในสถาบันอุดมศึกษา มาก่อนแล้ว(ข) มีผลการเรียนจากสถาบันอุดมศึกษาเดิมโดยมีค่าระดับคะแนนสะสมเฉลี่ยไม่น้อยกว่า ๒.๐๐(ค) มีระยะเวลาศึกษาในมหาวิทยาลัยเต็มตามเวลาที่มหาวิทยาลัยกำหนด ทั้งนี้ ให้นับรวมเวลาเรียนจากสถาบันอุดมศึกษาเดิมด้วย(๓)การขอโอนย้ายเข้ามาเป็นนักศึกษามหาวิทยาลัยให้เป็นไปตามประกาศของมหาวิทยาลัยหรือต้องปฏิบัติดังนี้(ก) ยื่นคำร้องต่อมหาวิทยาลัยตามแบบที่มหาวิทยาลัยกำหนดโดยส่งถึงมหาวิทยาลัยไม่น้อยกว่า ๓๐ วัน ก่อนเปิดการศึกษา(ข)ติดต่อขอให้สถาบันอุดมศึกษาเดิมจัดส่งระเบียนแสดงผลการเรียนและรายละเอียดเนื้อหารายวิชาหรือชุดวิชาที่ได้เรียนไปแล้วมายังมหาวิทยาลัย(๔) มหาวิทยาลัยจะพิจารณารับโอนโดยความเห็นชอบของคณะสาขาวิชาและ/หรือภาควิชาที่เกี่ยวข้องข้อ ๑๐ การเทียบรายวิชา ชุดวิชากลุ่มรายวิชาหรือกลุ่มชุดวิชาเรียนและการโอนหน่วยกิตรายวิชาหรือชุดวิชาให้เป็นไปตามหมวด๗ การเทียบโอนผลการเรียนระดับปริญญาเข้าสู่การศึกษาในระบบข้อ ๑๑ การศึกษาปริญญาตรีที่สอง(๑) นักศึกษาที่สำเร็จปริญญาตรีจากมหาวิทยาลัย หรือสถาบันอุดมศึกษาอื่นที่เทียบเท่าอาจขอเข้าศึกษาเพื่อปริญญาตรีสาขาวิชาอื่นเพิ่มเติมได้(๒) นักศึกษายื่นคำร้องแสดงความจำนงต่อมหาวิทยาลัยตามแบบที่กำหนดโดยส่งถึงมหาวิทยาลัยไม่น้อยกว่า ๓๐ วัน ก่อนเปิดการศึกษา(๓) มหาวิทยาลัยจะพิจารณารับเข้าศึกษาโดยความเห็นชอบของคณะสาขาวิชาและ/หรือภาควิชาที่เกี่ยวข้อง(๔)ให้นักศึกษาได้รับการยกเว้นการเรียนรายวิชาหรือชุดวิชาหมวดวิชาศึกษาทั่วไปของหลักสูตรปริญญาตรีที่ขอศึกษาเป็นปริญญาที่สอง(๕)ให้นักศึกษาดำเนินการเทียบรายวิชาหรือชุดวิชาหรือกลุ่มรายวิชาหรือชุดวิชาเรียนและโอนหน่วยกิตให้เป็นไปตามข้อ๑๐ เพื่อใช้จัดแผนการศึกษาใหม่ โดยการแนะนำของสาขาวิชาและ/หรือภาควิชารายวิชาหรือชุดวิชาที่โอนหน่วยกิตไม่ได้และ/หรือไม่ได้อยู่ในแผนการเรียนให้ตัดออกโดยความเห็นชอบของคณบดีข้อ ๑๒การรายงานตัวเป็นนักศึกษาให้เป็นไปตามประกาศของมหาวิทยาลัยหมวด ๒ระบบการจัดการศึกษา ข้อ ๑๓ ระบบการจัดการศึกษามหาวิทยาลัยจัดการศึกษาระดับปริญญาตรีเป็น ๓ รูปแบบ(๑) การจัดการศึกษาในระบบ ประกอบด้วย(ก) การจัดการศึกษาภาคปกติ เป็นการจัดการศึกษาเต็มเวลา ใช้ระบบทวิภาค โดย ๑ปีการศึกษาแบ่งออกเป็น ๒ ภาคการศึกษาปกติ ๑ ภาคการศึกษาปกติมีระยะเวลาศึกษาไม่น้อยกว่า๑๕ สัปดาห์ มหาวิทยาลัยอาจเปิดการศึกษาภาคฤดูร้อนโดยกำหนดระยะเวลาและจำนวนหน่วยกิตให้มีสัดส่วนเทียบเคียงกันได้กับภาคการศึกษาปกติมหาวิทยาลัยอาจจัดการศึกษาโดยใช้ระบบไตรภาคและ/หรือระบบจตุรภาคได้ดังนี้ระบบไตรภาค๑ ปีการศึกษาแบ่งออกเป็น ๓ ภาคการศึกษาปกติ ๑ภาคการศึกษาปกติมีระยะเวลาศึกษาไม่น้อยกว่า ๑๒ สัปดาห์ระบบจตุรภาค๑ ปีการศึกษาแบ่งออกเป็น ๔ ภาคการศึกษาปกติ ๑ภาคการศึกษาปกติมีระยะเวลาศึกษาไม่น้อยกว่า ๑๐ สัปดาห์ปีการศึกษาที่สำเร็จการศึกษาของนักศึกษาภาคปกติหมายถึงปีการศึกษาสุดท้ายที่สำเร็จการศึกษาตามหลักสูตรจะไม่นำภาคการศึกษาฤดูร้อนในปีการศึกษานั้นมารวมส่วนนักศึกษาภาคพิเศษให้นำภาคการศึกษาฤดูร้อนมารวมด้วยหลักสูตรสาขาวิชาใดมีรายวิชาหรือชุดวิชาที่จำเป็นต้องเปิดสอนในภาคการศึกษาฤดูร้อนเพื่อการฝึกประสบการณ์วิชาชีพการฝึกงานหรือการฝึกภาคสนาม กรณีศึกษาหรือเป็นไปเพื่อประโยชน์ของนักศึกษาการบริหารจัดการรายวิชาหรือชุดวิชานั้นให้ถือเสมือนว่าเป็นส่วนหนึ่งของภาคการศึกษาปกติ(ข)การจัดการศึกษาภาคพิเศษเป็นการจัดการศึกษาแบบเต็มเวลาซึ่งจัดในวันหยุดสุดสัปดาห์หรือ เปิดการศึกษาในภาคการศึกษาฤดูร้อน หรือเวลาอื่นตามที่มหาวิทยาลัยกำหนดโดยใช้ระบบ๑ ปีการศึกษา แบ่งออกเป็น ๓ ภาคการศึกษาคือ ๒ ภาคการศึกษาปกติ กับ ๑ ภาคการศึกษาฤดูร้อนภาคการศึกษาปกติมีระยะเวลาศึกษาไม่น้อยกว่า ๑๕ สัปดาห์การเรียนในภาคการศึกษาฤดูร้อน มีเวลาศึกษาไม่น้อยกว่า ๘ สัปดาห์โดยกำหนดจำนวนชั่วโมงเรียนและจำนวนหน่วยกิตเป็นสัดส่วนเทียบเคียงกันได้กับการจัดการศึกษาในภาคการศึกษาปกติโดยการบริหารจัดการรายวิชาหรือชุดวิชานั้นให้ถือเป็นภาคการศึกษาปกติ(๒) การจัดการศึกษานอกระบบเป็นการจัดการศึกษาที่มีความยืดหยุ่นในการกำหนดจุดมุ่งหมาย รูปแบบการจัดการศึกษาการวัดและประเมินผล ซึ่งเป็นเงื่อนไขสำคัญของการจัดการศึกษา การสำเร็จการศึกษาโดยเนื้อหาหลักสูตรจะต้องมีความเหมาะสมสอดคล้องกับสภาพปัญหาและความต้องการของบุคคลแต่ละกลุ่มซึ่งรายละเอียดให้เป็นไปตามประกาศมหาวิทยาลัย(๓) การจัดการศึกษาตามอัธยาศัย เป็นการจัดการศึกษาที่ให้ผู้เรียนได้เรียนรู้ด้วยตนเองตามความสมัครใจศักยภาพ ความพร้อมและโอกาส โดยศึกษาจากบุคคล ประสบการณ์ สังคม สภาพแวดล้อมสื่อหรือแหล่งความรู้อื่น ๆ ซึ่งรายละเอียดให้เป็นไปตามประกาศมหาวิทยาลัยข้อ ๑๔ การคิดหน่วยกิตสาขาวิชาที่จัดการสอนในมหาวิทยาลัยแบ่งออกเป็นรายวิชาหรือชุดวิชาที่กำหนดเนื้อหามากน้อยตามจำนวนหน่วยกิตดังนี้(๑) รายวิชาหรือชุดวิชาภาคทฤษฎีที่ใช้เวลาการบรรยายหรืออภิปรายปัญหาไม่น้อยกว่า ๑๕ ชั่วโมงต่อภาคการศึกษาปกติ ให้มีค่าเท่ากับ ๑ หน่วยกิตระบบทวิภาค(๒) รายวิชาหรือชุดวิชาภาคปฏิบัติที่ใช้เวลาฝึกหรือทดลอง ไม่น้อยกว่า ๓๐ชั่วโมงต่อภาคการศึกษาปกติ ให้มีค่าเท่ากับ ๑ หน่วยกิตระบบทวิภาค(๓) การฝึกงานหรือฝึกภาคสนามที่ใช้เวลาฝึกไม่น้อยกว่า ๔๕ชั่วโมงต่อภาคการศึกษาปกติให้มีค่าเท่ากับ ๑ หน่วยกิตระบบทวิภาค(๔) การทำโครงการหรือกิจกรรมการเรียนอื่นใดตามที่ได้รับมอบหมายที่ใช้เวลาทำโครงการหรือกิจกรรมนั้น ๆ ไม่น้อยกว่า ๔๕ ชั่วโมงต่อภาคการศึกษาปกติให้มีค่าเท่ากับ ๑ หน่วยกิตระบบทวิภาคในกรณีที่มหาวิทยาลัยจัดการศึกษาในระบบอื่นที่มิใช่ระบบทวิภาคจะแสดงรายละเอียดที่เกี่ยวกับระบบการศึกษานั้นรวมทั้งรายละเอียดการเทียบเคียงหน่วยกิตกับระบบทวิภาคไว้ในหลักสูตร(๕) ในกรณีที่ไม่สามารถใช้เกณฑ์ตามข้อ (๑) (๒) (๓) และ (๔) ได้ให้มหาวิทยาลัยกำหนดหน่วยกิตของรายวิชาหรือชุดวิชาได้ตามความเหมาะสมแต่จะต้องใช้เวลาศึกษาค้นคว้าไม่น้อยกว่า ๔๕ ชั่วโมงต่อภาคการศึกษาปกติให้มีค่าเท่ากับ ๑ หน่วยกิต ระบบทวิภาคหมวด ๓การลงทะเบียน ข้อ ๑๕ มหาวิทยาลัยจัดให้มีการลงทะเบียนรายวิชาหรือชุดวิชาในแต่ละภาคการศึกษาโดยมีอาจารย์ที่ปรึกษาเป็นผู้แนะนำให้คำปรึกษาและแนะแนวการศึกษาตามแผนการศึกษาและให้เป็นไปตามเอกัตภาพของแต่ละบุคคล โดยถือข้อปฏิบัติในการลงทะเบียนดังนี้(๑)การลงทะเบียนรายวิชาหรือชุดวิชาให้ดำเนินการตามประกาศของมหาวิทยาลัยการลงทะเบียนหลังวันที่มหาวิทยาลัยกำหนดจะต้องชำระค่าธรรมเนียมตามระเบียบของมหาวิทยาลัยว่าด้วยการรับจ่ายเงินค่าธรรมเนียมการศึกษา(๒) การลงทะเบียนหลังวันที่มหาวิทยาลัยกำหนดให้กระทำได้ภายในระยะเวลา เพิ่ม- ถอนรายวิชาหรือชุดวิชาเท่านั้น การลงทะเบียนภายหลังระยะเวลาเพิ่มถอนจะกระทำมิได้(๓) การถอนรายวิชาหรือชุดวิชา ภายหลังกำหนดระยะเวลา เพิ่ม - ถอนกระทำได้โดยขอยกเลิกรายวิชาหรือชุดวิชา แต่ต้องกระทำก่อนสอบปลายภาคหนึ่งสัปดาห์(๔) ในกรณีที่มีความจำเป็น มหาวิทยาลัยอาจประกาศงดการเรียนการสอนหรือจำกัดจำนวนนักศึกษาที่ลงทะเบียนในรายวิชาใดรายวิชาหนึ่งหรือชุดวิชาใดชุดวิชาหนึ่งได้(๕) การลงทะเบียนรายวิชาหรือชุดวิชาจะสมบูรณ์เมื่อได้ชำระค่าธรรมเนียมต่างๆ พร้อมทั้งยื่นหลักฐานการลงทะเบียนรายวิชาหรือชุดวิชาต่อมหาวิทยาลัยแล้ว(๖) การลงทะเบียนของนักศึกษาในระบบ(ก) ภาคการศึกษาปกติ นักศึกษาภาคปกติ ลงทะเบียนได้ไม่น้อยกว่า ๙หน่วยกิตและไม่เกิน ๒๒ หน่วยกิต นักศึกษาภาคพิเศษลงทะเบียนได้ไม่น้อยกว่า ๙หน่วยกิต และไม่เกิน ๑๕ หน่วยกิต การลงทะเบียนที่น้อยกว่า ๙ หน่วยกิต ให้คณบดีเป็นผู้พิจารณาอนุมัติ(ข) ภาคการศึกษาฤดูร้อนนักศึกษาในระบบภาคปกติและภาคพิเศษลงทะเบียนได้ไม่เกิน ๑๐ หน่วยกิตนักศึกษาภาคปกติที่คาดว่าจะสำเร็จการศึกษาจะลงทะเบียนเกินกว่า๒๒ หน่วยกิตในภาคการศึกษาปกติ หรือเกินกว่า ๑๐ หน่วยกิต ในภาคการศึกษาฤดูร้อน และนักศึกษาภาคพิเศษที่คาดว่าจะสำเร็จการศึกษาจะลงทะเบียนเกินกว่า๑๕ หน่วยกิต ในภาคการศึกษาปกติ หรือเกินกว่า ๑๐ หน่วยกิตในภาคการศึกษาฤดูร้อนให้คณบดีเป็นผู้พิจารณาอนุมัติ แต่ ทั้งนี้ต้องไม่กระทบกระเทือนต่อมาตรฐานและคุณภาพการศึกษา(ค) สำหรับนักศึกษาไม่เต็มเวลา การลงทะเบียนให้เป็นไปตามประกาศของมหาวิทยาลัย(๗) การลงทะเบียนการศึกษานอกระบบให้เป็นไปตามประกาศของมหาวิทยาลัย(๘) การลงทะเบียนการศึกษาตามอัธยาศัยให้เป็นไปตามประกาศของมหาวิทยาลัย(๙) นักศึกษาจะลงทะเบียนเรียนปริญญาตรีมากกว่า ๑ สาขาวิชาหรือได้รับอนุญาตให้ศึกษาได้มากกว่า ๑ ปริญญาในคราวเดียวกันได้โดยให้เป็นไปตามประกาศของมหาวิทยาลัย(๑๐) การลงทะเบียนที่ผิดเงื่อนไข ให้ถือว่าการลงทะเบียนนั้นเป็นโมฆะและรายวิชาหรือชุดวิชาที่ลงทะเบียนผิดเงื่อนไขนั้นให้ได้รับอักษร W(๑๑) กรณีที่มีโครงการแลกเปลี่ยนนักศึกษาระหว่างสถาบันอุดมศึกษาหรือมีข้อตกลงเฉพาะรายอธิการบดีอาจพิจารณาอนุมัติให้นักศึกษาลงทะเบียนเรียนรายวิชาหรือชุดวิชาที่เปิดสอนในสถาบันอุดมศึกษาอื่นแทนการลงทะเบียนในมหาวิทยาลัยโดยชำระค่าธรรมเนียมตามระเบียบของมหาวิทยาลัยว่าด้วยการรับจ่ายเงินค่าธรรมเนียมการศึกษาของมหาวิทยาลัยก็ได้(๑๒) การเพิ่ม - ถอนรายวิชาหรือชุดวิชา ให้เป็นไปตามประกาศมหาวิทยาลัย(๑๓) นักศึกษาอาจขอลงทะเบียนเข้าร่วมศึกษากับรายวิชาหรือชุดวิชาใด ๆเพื่อเพิ่มเติมความรู้ได้หากผู้สอนและคณบดีที่รายวิชาหรือชุดวิชานั้นสังกัดอยู่อนุญาตเป็นลายลักษณ์อักษรโดยขอคิดผลการศึกษาได้ ๓ ประการ(ก) คิดผลการศึกษารายวิชาหรือชุดวิชาเป็น A, A-, B+, B, B-, C+, C, C-, D+, D, D- และ F ในกรณีนี้ให้นำหน่วยกิตของรายวิชาหรือชุดวิชามาคิดค่าระดับคะแนนเฉลี่ย(ข) คิดผลการศึกษารายวิชาหรือชุดวิชาเป็น S,U ในกรณีที่นักศึกษาสอบได้ผลการศึกษา U นักศึกษาไม่ต้องเรียนซ้ำ(ค) การให้ผลการศึกษาเป็น V(๑) รายวิชาหรือชุดวิชาที่ลงทะเบียนแบบ V ได้ต้องไม่มีการปฏิบัติ(๒) รายวิชาหรือชุดวิชาที่ลงทะเบียนแบบ V จะนำไปเป็นวิชาบังคับก่อน(Prerequisite) ของรายวิชาหรือชุดวิชาต่อเนื่องไม่ได้(๓) มหาวิทยาลัยจะไม่นับหน่วยกิตในการลงทะเบียนรายวิชาหรือชุดวิชาแบบ V แต่จะลงในใบรายงานผลการศึกษาเป็นอักษร V เมื่อผู้สอนตรวจสอบเห็นว่ามีเวลาเรียนเพียงพอ(๔) นักศึกษาไม่จำเป็นต้องสอบหรือทำกิจกรรมในรายวิชาหรือชุดวิชาที่ลงทะเบียนแบบ V(๕) นักศึกษาลงทะเบียนรายวิชาหรือชุดวิชาภาษาต่างประเทศแบบ V ไม่ได้หมวด ๔การวัดและประเมินผลการศึกษา ข้อ ๑๖ การวัดผลและประเมินผลการศึกษา(๑)มหาวิทยาลัยจัดให้มีการวัดผลการศึกษาของรายวิชาหรือชุดวิชาที่นักศึกษาลงทะเบียนภาคการศึกษาละไม่น้อยกว่าหนึ่งครั้งเมื่อทำการวัดผลรายวิชาหรือชุดวิชาใดครั้งสุดท้ายแล้วให้ถือว่าการเรียนการสอนนั้นสิ้นสุดลง(๒) นักศึกษาต้องมีส่วนร่วมในกิจกรรมการเรียนการสอนไม่น้อยกว่าร้อยละ ๘๐ของเวลาเรียนตามแผนการจัดการเรียนการสอนที่กำหนดของรายวิชาหรือชุดวิชานั้นจึงจะมีสิทธิ์ได้รับการวัดและการประเมินผลในรายวิชาหรือชุดวิชานั้น ทั้งนี้ เว้นแต่อาจารย์ผู้สอนจะพิจารณาให้สิทธิ์นั้นผู้ไม่มีสิทธิ์ได้รับการประเมินผลเนื่องจากขาดคุณสมบัติตามวรรคแรกจะได้รับระดับคะแนนF หรืออักษร U(๓)มหาวิทยาลัยใช้ระบบระดับคะแนนและค่าระดับคะแนนในการวัดและประเมินผลโดยแบ่งระดับคะแนนเป็นอักษรแสดงผลการศึกษา๑๒ ระดับ เว้นแต่รายวิชาหรือชุดวิชาที่กำหนดให้วัดและประเมินผลด้วยอักษร S หรือ U เป็นระดับคะแนน ดังนี้ระดับคะแนนตัวอักษรผลการศึกษาค่าระดับคะแนนAดียอดเยี่ยม๔A-ดีเยี่ยม๓.๗๕B+ดีมาก๓.๕๐Bดี๓.๐๐B-ค่อนข้างดี๒.๗๕C+ปานกลางค่อนข้างดี๒.๕๐Cปานกลาง๒.๐๐C-ปานกลางค่อนข้างอ่อน๑.๗๕D+ค่อนข้างอ่อน๑.๕๐Dอ่อน๑.๐๐D-อ่อนมาก๐.๗๕Fตก๐(๔)ในกรณีที่หลักสูตรกำหนดให้การประเมินผลในรายวิชาหรือชุดวิชาใดไม่มีระดับคะแนนหรือนักศึกษาร้องขอต่อมหาวิทยาลัยก่อนลงทะเบียนในรายวิชาหรือชุดวิชาใดๆ ตามข้อ ๑๕ (๑๓) ให้มหาวิทยาลัยประเมินผลโดยไม่มีระดับคะแนนให้แสดงผลการศึกษารายวิชาหรือชุดวิชานั้นด้วยอักษร ดังนี้อักษร ผลการศึกษาS ผลการศึกษาเป็นที่พอใจ(Satisfactory)U ผลการศึกษาไม่เป็นที่พอใจ(Unsatisfactory) สอบไม่ผ่าน(๕) การแสดงผลการศึกษาในรายวิชาหรือชุดวิชาที่มิได้ประเมินผลการศึกษาหรือไม่มีการประเมินผล ให้แสดงด้วยตัวอักษร ดังนี้อักษร ผลการศึกษาI ไม่สมบูรณ์(Incomplete)V ลงทะเบียนในฐานะผู้เข้าร่วมฟัง(Visiting)W ถอนรายวิชาหรือชุดวิชา(Withdrawn)P การเรียนการสอนยังไม่สิ้นสุด(In progress)(๖) อักษร I เป็นสัญลักษณ์แสดงว่าการวัดประเมินผลรายวิชาหรือชุดวิชานั้นยังไม่สมบูรณ์การให้อักษร I ในรายวิชาหรือชุดวิชาใดกระทำได้ในกรณี(ก)นักศึกษาไม่สามารถเข้ารับการวัดผลในรายวิชาหรือชุดวิชานั้นได้ด้วยเหตุสุดวิสัยโดยมีหลักฐานแสดง(ข) อาจารย์ผู้สอน และ/หรือหัวหน้าสาขาวิชาที่สอนในรายวิชาหรือชุดวิชาใดเห็นควรรอผลการศึกษาที่เป็นส่วนหนึ่งของการประเมินผลในรายวิชาหรือชุดวิชานั้นนักศึกษาจะต้องดำเนินการเพื่อแก้อักษรI เป็นค่าระดับคะแนน หรืออักษร S หรือ U ก่อนสอบปลายภาคของภาคการศึกษาปกติถัดไปอย่างน้อยสองสัปดาห์หากพ้นกำหนดดังกล่าวมหาวิทยาลัยจะเปลี่ยนอักษร I เป็นระดับคะแนนF หรืออักษร U(๗) อักษร P เป็นสัญลักษณ์แสดงว่ารายวิชาหรือชุดวิชานั้นยังไม่มีการวัดผลประเมินผลในภาคเรียนที่ลงทะเบียนยังมีการเรียนการสอนต่อเนื่องอยู่ให้ใช้เฉพาะบางรายวิชาหรือชุดวิชาที่มหาวิทยาลัยกำหนดอักษรP จะถูกเปลี่ยนเมื่อได้รับการวัดผลแล้ว ทั้งนี้ ไม่เกินวันสุดท้ายของกำหนดการสอบปลายภาคประจำภาคการศึกษาภายใน ๒ ภาคการศึกษาถัดไป หากพ้นกำหนดดังกล่าว มหาวิทยาลัยจะเปลี่ยนอักษร Pเป็น ระดับคะแนน F หรืออักษร U(๘) อักษร W เป็นสัญลักษณ์ที่แสดงว่า(ก) นักศึกษาได้ยกเลิกรายวิชาหรือชุดวิชาที่ลงทะเบียนตามเงื่อนไขกำหนดเวลา(ข) การลงทะเบียนผิดเงื่อนไขเป็นโมฆะ(ค) การเรียนไม่เป็นไปตามเงื่อนไขโดยดุลยพินิจของอาจารย์ผู้สอนในกรณีของการลงทะเบียนเรียนรายวิชาหรือชุดวิชาแบบร่วมฟัง(ง) นักศึกษาถูกสั่งพักการศึกษาหรือถูกให้ออก หรือถูกไล่ออก ในภาคการศึกษานั้น(จ) นักศึกษาลาออกก่อนวันเริ่มสอบปลายภาคของภาคการศึกษานั้น(๙) รายวิชาหรือชุดวิชามีผลประเมินเป็นอักษร S, U, I, P, V, และ W จะไม่ถูกนำมาคำนวณหาระดับคะแนนสะสมเฉลี่ย(๑๐) การนับหน่วยกิตสะสมเพื่อสำเร็จการศึกษาตามหลักสูตร(ก) รายวิชาหรือชุดวิชาที่นักศึกษาได้ระดับคะแนน A, A-, B+, B, B-, C+, C, C-, D+, D, D-, และอักษร S จึงจะนับหน่วยกิตของรายวิชาหรือชุดวิชานั้นเป็นหน่วยกิตสะสมโดยไม่รวมรายวิชาหรือชุดวิชาที่ต้องเรียนเพิ่มเติมเพื่อปรับความรู้ตามมติคณะกรรมการประจำคณะ(ข) รายวิชาหรือชุดวิชาที่นักศึกษาลงทะเบียนมากกว่าหนึ่งครั้งให้นับหน่วยกิตสะสมได้เพียงครั้งเดียวและให้นับเฉพาะครั้งสุดท้ายยกเว้นรายวิชาหรือชุดวิชาที่มหาวิทยาลัยกำหนดให้ลงทะเบียนซ้ำได้และนักศึกษาลงทะเบียนมากกว่า ๑ ครั้งให้นับหน่วยกิตสะสมได้ทุกครั้ง(ค) นักศึกษาที่ลงทะเบียนรายวิชาหรือชุดวิชาที่เทียบเท่ากันให้นับหน่วยกิตสะสมเฉพาะรายวิชาหนึ่งรายวิชาใดหรือชุดวิชาหนึ่งชุดวิชาใดเท่านั้น(๑๑) มหาวิทยาลัยจะคำนวณค่าระดับคะแนนสะสมเฉลี่ยจากหน่วยกิตประจำภาคการศึกษาและค่าระดับคะแนนสะสมเฉลี่ยของรายวิชาหรือชุดวิชาทั้งหมดที่นักศึกษาได้ลงทะเบียนเรียนและมีการวัดผลเป็นระดับคะแนน(๑๒)ถ้านักศึกษาได้ค่าระดับคะแนนในรายวิชาหรือชุดวิชาใดไม่เป็นไปตามเงื่อนไขที่แต่ละหลักสูตรสาขาวิชากำหนดไว้นักศึกษาจะต้องเริ่มลงทะเบียนรายวิชาหรือชุดวิชานั้นซ้ำอีกจนได้ระดับคะแนนเป็นไปตามที่หลักสูตรกำหนด(๑๓) นักศึกษาที่ได้รับอนุมัติจากมหาวิทยาลัยให้ไปศึกษาในสถาบันอุดมศึกษาอื่นเป็นการชั่วคราวอาจขอโอนหน่วยกิตและผลการเรียนมาประเมินร่วมกับผลการเรียนในมหาวิทยาลัยรายวิชาหรือชุดวิชาที่นักศึกษาได้ลงทะเบียนเรียนในสถาบันอุดมศึกษาอื่นนั้นจะต้องมีจำนวนหน่วยกิตจำนวนชั่วโมงทฤษฎีและปฏิบัติเทียบเท่ากับมหาวิทยาลัยทั้งในเรื่องคุณภาพและมาตรฐานหากไม่เป็นไปตามนี้ให้อยู่ในดุลยพินิจของสาขาวิชาและ/หรือภาควิชาและคณะที่นักศึกษาสังกัด(๑๔) การหาค่าระดับคะแนนสะสมเฉลี่ยค่าระดับคะแนนสะสมเฉลี่ยประจำภาคการศึกษาและค่าระดับคะแนนสะสมเฉลี่ย คิดเป็นเลขทศนิยมสองตำแหน่งไม่ปัดเศษรายวิชาหรือชุดวิชาที่ผลการศึกษาเป็น I ไม่นำหน่วยกิตมารวมหารเฉลี่ยการคำนวณหาค่าระดับคะแนนสะสมเฉลี่ยให้นำเอาผลคูณของจำนวนหน่วยกิตกับค่าระดับคะแนนของทุกรายวิชาหรือชุดวิชาที่ลงทะเบียนเรียนรวมกันแล้วหารด้วยผลบวกของจำนวนหน่วยกิตของรายวิชาหรือชุดวิชา(๑๕) การเรียนซ้ำ(ก) รายวิชาหรือชุดวิชาที่ได้รับระดับคะแนน D นักศึกษาอาจขอเรียนรายวิชาหรือชุดวิชานั้นซ้ำได้เมื่อได้รับอนุมัติจากคณบดีที่อำนวยการสอนรายวิชาหรือชุดวิชานั้น(ข) รายวิชาหรือชุดวิชาที่ได้รับระดับคะแนน F หรือผลการศึกษาที่ไม่พอใจ(U) ซึ่งเป็นรายวิชาหรือชุดวิชาบังคับในหลักสูตรต้องเรียนซ้ำในรายวิชาหรือชุดวิชานั้นจนกว่าจะสอบผ่านในกรณีที่มีความจำเป็นต้องเรียนวิชาอื่นแทนจะต้องได้รับอนุมัติจากคณบดีที่อำนวยการสอนรายวิชาหรือชุดวิชานั้น(๑๖) นักศึกษาที่เรียนครบตามหลักสูตรแล้ว มีค่าระดับคะแนนสะสมเฉลี่ยไม่ถึง๒.๐๐ อาจขอเรียนซ้ำรายวิชาหรือชุดวิชาที่ได้รับผลการเรียนระดับคะแนน D หรือเลือกเรียนรายวิชาหรือชุดวิชาต่างสาขาวิชาหรือต่างคณะซึ่งไม่เคยเรียนมาก่อนได้ในกรณีที่เรียนรายวิชาหรือชุดวิชาต่างคณะจะต้องได้รับอนุมัติจากคณบดีที่อำนวยการสอนรายวิชาหรือชุดวิชานั้นก่อน(๑๗) การอนุมัติผลและการรายงานผลการศึกษา(ก)คณบดีเป็นผู้อนุมัติผลการวัดผลประเมินผลทุกภาคการศึกษาปกติของนักศึกษาภายในคณะโดยความเห็นชอบของคณะกรรมการประจำคณะ(ข)ให้คณะรายงานผลการอนุมัติผลการศึกษาของนักศึกษาภายในคณะให้สภาวิชาการทราบทุกภาคการศึกษาปกติหมวด ๕การลา การย้ายสาขาวิชาและการพ้นสภาพ ข้อ ๑๗ การลา(๑) การลาไม่เข้าชั้นเรียน นักศึกษาที่มีกิจจำเป็นหรือป่วยไม่สามารถเข้าชั้นเรียนในชั่วโมงเรียนได้จะต้องยื่นใบลาต่ออาจารย์ผู้สอนแต่ถ้าลาติดต่อกันตั้งแต่ ๗ วันขึ้นไปให้ยื่นใบลาตามแบบที่คณะกำหนดผ่านอาจารย์ที่ปรึกษาแล้วนำไปขออนุญาตต่ออาจารย์ผู้สอน(๒) การลาพักการศึกษา(ก) นักศึกษาจะขอลาพักการศึกษาได้ ในกรณีต่อไปนี้(๑) ถูกเรียกพล ระดมพล หรือเกณฑ์เข้ารับราชการทหาร(๒) ได้รับทุนแลกเปลี่ยนนักศึกษาระหว่างประเทศ หรือทุนอื่นใดซึ่งมหาวิทยาลัยเห็นสมควรสนับสนุน(๓) เจ็บ ป่วย หรือประสบอุบัติเหตุ(๔) ไม่ได้ลงทะเบียนรายวิชา หรือชุดวิชาเรียน หรือลงทะเบียนไม่สมบูรณ์หรือถอนทุกรายวิชาหรือทุกชุดวิชา ที่ลงทะเบียนเรียนโดยไม่ได้รับอักษร W(๕) เหตุผลอื่น ๆ ที่คณะเห็นสมควรรายวิชาที่ได้ลงทะเบียนในภาคการศึกษาที่ได้รับอนุมัติให้ลาพักจะไม่ปรากฏในทะเบียนผลการศึกษา(ข) การลาพักการศึกษานักศึกษาใหม่ไม่มีสิทธิ์ลาพักการศึกษาในภาคการศึกษาแรก เว้นแต่ได้รับอนุมัติจากอธิการบดี(ค) นักศึกษาที่มีความประสงค์จะลาพักการศึกษาต้องยื่นใบลาตามแบบของมหาวิทยาลัยพร้อมด้วยหนังสือยินยอมจากผู้ปกครองผ่านอาจารย์ที่ปรึกษาหัวหน้าสาขาวิชาและ/หรือภาควิชา ถึงคณบดีเพื่อพิจารณาอนุมัติแล้วแจ้งมหาวิทยาลัยทราบสำหรับนักศึกษาปริญญาที่สองและ/หรือนักศึกษาที่มีอายุตั้งแต่ ๒๐ปีขึ้นไปสามารถลาพักการศึกษาได้โดยไม่ต้องมีหนังสือยินยอมจากผู้ปกครอง(ง) นักศึกษาที่ลาพักการศึกษาหรือถูกสั่งพักการศึกษาตลอดหนึ่งภาคการศึกษาปกติหรือมากกว่าต้องชำระค่าธรรมเนียมเพื่อรักษาสถานภาพนักศึกษาทุกภาคการศึกษาปกติ(จ) การลาพักการศึกษาไม่ว่าด้วยเหตุใด ๆ ไม่เป็นเหตุให้ขยายระยะเวลาศึกษา(๓) การลาออก นักศึกษาที่ประสงค์จะลาออกให้ยื่นใบลาพร้อมหนังสือยินยอมจากผู้ปกครองผ่านอาจารย์ที่ปรึกษาถึงคณบดีเพื่อเสนอมหาวิทยาลัยอนุมัติข้อ ๑๘ การย้ายสาขาวิชา(๑) การย้ายภายในคณะ ให้ปฏิบัติตามหลักเกณฑ์และ/หรือเงื่อนไขตามประกาศของคณะ(๒) การย้ายสาขาวิชาไปคณะอื่นให้เป็นไปตามเงื่อนไขในประกาศของมหาวิทยาลัย(๓) การย้ายสาขาวิชาทั้งภายในคณะและ/หรือต่างคณะจะกระทำได้เพียงครั้งเดียว(๔)รายวิชาหรือชุดวิชาที่ได้เรียนแล้วทั้งหมดให้โอนผลการเรียนทุกรายวิชาหรือชุดวิชาและนำมาคำนวณค่าระดับคะแนนสะสมเฉลี่ยในสาขาวิชาใหม่ด้วย(๕) นักศึกษาที่ได้ย้ายสาขาวิชาแล้วต้องดำเนินการโอนผลการเรียนรายวิชาหรือชุดวิชาที่ได้เรียน(๖)การย้ายสาขาวิชาทั้งในคณะและต่างคณะจะสมบูรณ์เมื่อได้ชำระค่าธรรมเนียมการมอบตัวเข้าเป็นนักศึกษาใหม่และได้รับรหัสนักศึกษาใหม่แล้วนักศึกษาที่ไม่ได้รับการพิจารณาให้ย้ายสาขาวิชาที่ขอย้ายจะลงทะเบียนตามเงื่อนไขของสาขาวิชาเอกนั้นเพื่อนำมาอ้างเป็นเหตุผลในการขอย้ายเข้าสังกัดสาขาวิชานั้นๆ ภายหลังมิได้ข้อ ๑๙ สาเหตุในการพ้นสภาพนักศึกษานักศึกษาจะพ้นสภาพนักศึกษาโดยเหตุดังต่อไปนี้(๑) ตาย(๒) ลาออก และได้รับอนุมัติจากมหาวิทยาลัยแล้ว(๓) โอนไปเป็นนักศึกษาสถาบันการศึกษาอื่น(๔) ไม่มาลงทะเบียนให้เสร็จสิ้นภายในเวลาที่มหาวิทยาลัยกำหนดและมิได้ลาพักการศึกษาภายใน ๓๐ วัน นับจากวันเปิดภาคการศึกษาปกติอธิการบดีอาจอนุมัติให้นักศึกษาที่พ้นสภาพกลับเข้ามาเป็นนักศึกษาใหม่ได้เมื่อมีเหตุผลอันสมควรโดยชำระค่าธรรมเนียมการรักษาสภาพนักศึกษาและค่าธรรมเนียมการขอคืนสภาพนักศึกษาแต่ต้องขอคืนสภาพนักศึกษาภายใน๒ ปี นับจากวันที่นักศึกษาพ้นสภาพนักศึกษา(๕) ถูกลบชื่อออกจากการเป็นนักศึกษา ตามระเบียบมหาวิทยาลัย ว่าด้วยวินัยนักศึกษา(๖) ได้รับอนุมัติให้สำเร็จการศึกษาตามหลักสูตร(๗) ต้องโทษโดยคำพิพากษาถึงที่สุดให้จำคุกเว้นแต่ความผิดที่เป็นลหุโทษหรือความผิดอันได้กระทำโดยประมาท(๘) การพ้นสภาพการเป็นนักศึกษาอันเนื่องมาจากเกณฑ์การวัดผล(ก) นักศึกษาภาคปกติจะพ้นสภาพการเป็นนักศึกษาโดยเหตุดังต่อไปนี้(๑) ผลการประเมินผลการศึกษาได้ค่าระดับคะแนนสะสมเฉลี่ย ต่ำกว่า ๑.๖๐ เมื่อสิ้นภาคการศึกษาปกติที่สองนับตั้งแต่เริ่มเข้าศึกษา(๒) ผลการประเมินผลการศึกษา ได้ค่าระดับคะแนนสะสมเฉลี่ยต่ำกว่า ๑.๘๐ เมื่อสิ้นภาคการศึกษาปกติที่๔ ที่ ๖ ที่ ๘ ที่ ๑๐ ที่ ๑๒ ที่ ๑๔ และที่ ๑๖ นับตั้งแต่เริ่มเข้าศึกษา(๓) นักศึกษาลงทะเบียนเรียนครบตามหลักสูตรแต่มีค่าระดับคะแนนสะสมเฉลี่ยต่ำกว่า ๑.๘๐(๔) ใช้เวลาศึกษาเกิน ๑๖ ภาคการศึกษาปกติกรณีเรียนหลักสูตร ๔ ปี เกิน ๒๐ ภาคการศึกษาปกติกรณีเรียนหลักสูตร๕ ปี และเกิน ๘ ภาคการศึกษาปกติกรณีเรียนหลักสูตรปริญญาตรี (ต่อเนื่อง)(ข) นักศึกษาภาคพิเศษจะพ้นสภาพการเป็นนักศึกษาโดยเหตุต่อไปนี้(๑) ผลการประเมินผลการศึกษาได้ค่าระดับคะแนนสะสมเฉลี่ย ต่ำกว่า ๑.๖๐ เมื่อสิ้นภาคการศึกษาที่๓ นับตั้งแต่เริ่มเข้าศึกษา(๒) ผลการประเมินผลการศึกษา ได้ค่าระดับคะแนนสะสมเฉลี่ยต่ำกว่า ๑.๘๐ เมื่อสิ้นภาคการศึกษาที่๖ ที่ ๙ ที่ ๑๒ ที่ ๑๕ ที่ ๑๘ ที่ ๒๑ และที่ ๒๔ นับตั้งแต่เริ่มเข้าศึกษา(๓) นักศึกษาลงทะเบียนเรียนครบตามหลักสูตรแต่ยังมีค่าระดับคะแนนสะสมเฉลี่ยต่ำกว่า ๑.๘๐(๔) ใช้เวลาศึกษาเกิน ๒๔ ภาคการศึกษา กรณีเรียนหลักสูตร ๔ ปี เกิน ๑๒ ภาคการศึกษากรณีเรียนหลักสูตรปริญญาตรี (ต่อเนื่อง)(๙) ใช้หลักฐานปลอม หรือแจ้งความเท็จหรือปกปิดความจริงในการพิจารณารับเข้าเป็นนักศึกษาข้อ ๒๐ นักศึกษาที่ลงทะเบียนครบตามหลักสูตรแล้วแต่ได้รับค่าระดับคะแนนสะสมเฉลี่ยต่ำกว่า ๒.๐๐จะได้รับอนุญาตให้ลงเรียนรายวิชาหรือชุดวิชาเพิ่มเติมต่อไปถ้าค่าระดับคะแนนสะสมเฉลี่ยต่ำกว่า ๒.๐๐ ให้นักศึกษาพ้นสภาพการเป็นนักศึกษาข้อ ๒๑ การพ้นสภาพนักศึกษา(๑) กรณีนักศึกษาภาคปกติให้งานทะเบียนและวัดผลหรือหน่วยงานที่เรียกชื่ออย่างอื่นที่ทำหน้าที่ในลักษณะเดียวกันตรวจสอบและประกาศรายชื่อนักศึกษาที่พ้นสภาพนักศึกษาตามที่กำหนดไว้ในข้อบังคับนี้เมื่อสิ้นภาคการศึกษาของภาคการศึกษาปกติผลการศึกษาในภาคการศึกษาฤดูร้อนให้นำไปรวมกับผลการศึกษาในภาคการศึกษาปกติถัดไปที่นักศึกษาลงทะเบียนยกเว้นผู้ที่จบการศึกษาในภาคการศึกษาฤดูร้อน(๒) กรณีนักศึกษาภาคพิเศษให้งานทะเบียนและวัดผลหรือหน่วยงานที่เรียกชื่ออย่างอื่นที่ทำหน้าที่ในลักษณะเดียวกันตรวจสอบและประกาศรายชื่อนักศึกษาที่พ้นสภาพนักศึกษาตามที่กำหนดไว้ในข้อบังคับนี้เมื่อสิ้นภาคการศึกษาทุกภาคหมวด ๖การเสนอให้สำเร็จการศึกษา ข้อ ๒๒ การขอสำเร็จการศึกษาให้นักศึกษาที่คาดว่าจะสำเร็จการศึกษาตามที่หลักสูตรกำหนดดำเนินการขอสำเร็จการศึกษาตามขั้นตอนที่มหาวิทยาลัยกำหนดข้อ ๒๓ ระยะเวลาสำเร็จการศึกษานักศึกษาจะสำเร็จการศึกษาได้ต้องมีระยะเวลาศึกษา ดังนี้(๑) หลักสูตรปริญญาตรี (๔ ปี) สำเร็จการศึกษาได้ไม่ก่อน ๖ ภาคการศึกษาปกติสำหรับการศึกษาภาคปกติ ไม่ก่อน ๙ภาคการศึกษาสำหรับการศึกษาภาคพิเศษที่ลงทะเบียนเรียนเต็มเวลา และไม่ก่อน ๑๔ภาคการศึกษาปกติ สำหรับการลงทะเบียนเรียนไม่เต็มเวลา(๒) หลักสูตรปริญญาตรี (๕ ปี) สำเร็จการศึกษาได้ไม่ก่อน ๘ ภาคการศึกษาปกติสำหรับการศึกษาภาคปกติ ไม่ก่อน ๑๒ภาคการศึกษาสำหรับการศึกษาภาคพิเศษที่ลงทะเบียนเรียนเต็มเวลา และไม่ก่อน ๑๗ภาคการศึกษาปกติ สำหรับการลงทะเบียนเรียนไม่เต็มเวลา(๓) หลักสูตรปริญญาตรี (ต่อเนื่อง) สำเร็จการศึกษาได้ไม่ก่อน ๔ภาคการศึกษาปกติ สำหรับการศึกษาภาคปกติ ไม่ก่อน ๖ ภาคการศึกษาสำหรับการศึกษาภาคพิเศษที่ลงทะเบียนเรียนเต็มเวลา และไม่ก่อน ๘ ภาคการศึกษาปกติสำหรับการลงทะเบียนเรียนไม่เต็มเวลา(๔) หลักสูตรปริญญาตรี ซึ่งมีลักษณะแตกต่างจาก (๑) (๒) และ (๓)ให้มหาวิทยาลัยทำเป็นประกาศเกี่ยวกับเวลาสำเร็จการศึกษาและต้องมีระยะเวลาศึกษาตามลักษณะของการศึกษาปริญญานั้นข้อ ๒๔ เกณฑ์การสำเร็จการศึกษาผู้ที่สำเร็จการศึกษาตามหลักสูตรปริญญาตรี ต้องมีคุณสมบัติดังต่อไปนี้(๑) สอบได้ในรายวิชาหรือชุดวิชาต่าง ๆ ครบตามหลักสูตรทั้งในรายวิชาหรือชุดวิชาและเงื่อนไขที่กำหนดของสาขาวิชานั้น(๒)ได้ค่าระดับคะแนนสะสมเฉลี่ยตลอดหลักสูตรและค่าระดับคะแนนสะสมเฉลี่ยในวิชาเอกไม่ต่ำกว่า๒.๐๐ และไม่มีรายวิชาหรือชุดวิชาใดได้ค่าระดับคะแนนเป็น I หรือP(๓) ไม่มีค่าธรรมเนียมต่าง ๆ หรือเงินอื่น ๆที่ค้างชำระตามที่มหาวิทยาลัยเรียกเก็บ(๔) เป็นผู้มีคุณธรรม จริยธรรม วัฒนธรรมและความประพฤติดีอันเป็นเกียรติและศักดิ์ของนักศึกษา โดยมติคณะกรรมการประจำคณะตามหลักเกณฑ์ที่มหาวิทยาลัยกำหนด โดยทำเป็นประกาศมหาวิทยาลัย(๕) มีคุณสมบัติอื่นตามที่มหาวิทยาลัยกำหนดข้อ ๒๕ ผู้สำเร็จการศึกษาในระดับปริญญาตรีตามข้อ๒๔ จะได้รับเกียรตินิยมต้องมีคุณสมบัติเพิ่มเติมดังนี้(๑)เป็นผู้สำเร็จการศึกษาภายในระยะเวลาที่กำหนดไว้ในแผนการศึกษาปกติของหลักสูตรนั้น ทั้งนี้ ไม่นับภาคการศึกษาที่ได้รับอนุมัติให้ยกเว้นลาพักการศึกษาตามประกาศของมหาวิทยาลัย ทั้งนี้ โดยความเห็นชอบของคณะกรรมการประจำคณะ(๒) ไม่เคยมีรายวิชาหรือชุดวิชาใดได้รับระดับคะแนนต่ำกว่า C หรือ ๒.๐๐ หรือเทียบเท่า(๓) ไม่ถูกลงโทษตัดคะแนนความประพฤติเกินกว่าที่มหาวิทยาลัยกำหนด(๔)นักศึกษาที่มีการเทียบวิชาและโอนหน่วยกิตรายวิชาหรือชุดวิชาจากสถาบันอุดมศึกษาอื่นไม่มีสิทธิได้รับเกียรตินิยม(๕)นักศึกษาผู้ที่จะได้ปริญญาตรีเกียรตินิยมอันดับหนึ่งต้องได้ค่าระดับคะแนนสะสมเฉลี่ยตั้งแต่๓.๗๕ ขึ้นไป(๖)นักศึกษาที่จะได้ปริญญาตรีเกียรตินิยมอันดับสองต้องได้ค่าระดับคะแนนสะสมเฉลี่ยตั้งแต่๓.๕๐ ขึ้นไปนักศึกษาระดับปริญญาตรี(ต่อเนื่อง) สามารถรับปริญญาตรีเกียรตินิยมได้ถ้ามีคุณสมบัติตามเกณฑ์การให้ผู้สำเร็จการศึกษาได้รับปริญญาตรีเกียรตินิยมครบถ้วนทั้งสองตอนคือ เมื่อศึกษาระดับอนุปริญญาหรือเทียบเท่า และเมื่อศึกษาระดับปริญญาตรี(ต่อเนื่อง)ข้อ ๒๖ การให้ปริญญาตรีและปริญญาตรีเกียรตินิยมคณบดีโดยความเห็นชอบของคณะกรรมการประจำคณะเป็นผู้เสนอชื่อนักศึกษาในสังกัดที่มีคุณสมบัติครบถ้วนตามข้อ ๒๔ และข้อ ๒๕ซึ่งสมควรได้รับปริญญาตรีและปริญญาตรีเกียรตินิยมขอความเห็นชอบต่อสภาวิชาการเพื่อนำเสนอขออนุมัติต่อสภามหาวิทยาลัยหมวด ๗การเทียบโอนผลการเรียนระดับปริญญาตรีเข้าสู่การศึกษาในระบบ ข้อ ๒๗ คุณสมบัติของผู้มีสิทธิ์ขอเทียบโอนผลการเรียน(๑) ผู้ขอเทียบโอนผลการเรียนต้องมีคุณสมบัติตามข้อ ๖คุณสมบัติและเงื่อนไขการรับเข้าเป็นนักศึกษา(๒)ผู้ขอเทียบโอนผลการเรียนต้องเป็นหรือเคยเป็นนักศึกษาของสถาบันการศึกษาระดับอุดมศึกษาหรือเทียบเท่าในหลักสูตรที่สำนักงานคณะกรรมการการอุดมศึกษาหรือหน่วยงานของรัฐที่มีอำนาจตามกฎหมายรับทราบหรือรับรอง(๓) มหาวิทยาลัยโดยความเห็นชอบของสภามหาวิทยาลัยอาจกำหนดคุณสมบัติอื่น ๆ ของผู้ขอเทียบโอนผลการเรียนเพิ่มเติมก็ได้ข้อ ๒๘ หลักเกณฑ์การเทียบความรู้และโอนหน่วยกิตระหว่างการศึกษาในระบบ(๑)เป็นรายวิชาหรือชุดวิชาหรือกลุ่มรายวิชาหรือกลุ่มชุดวิชาในหลักสูตรระดับอุดมศึกษาที่สำนักงานคณะกรรมการการอุดมศึกษาหรือหน่วยงานของรัฐที่มีอำนาจตามกฎหมายรับทราบหรือรับรองรายวิชาที่ได้รับอนุมัติให้โอนหน่วยกิตให้บันทึกผลการเรียนเป็น S(๒)เป็นรายวิชาหรือชุดวิชาหรือกลุ่มรายวิชาหรือกลุ่มชุดวิชาที่มีเนื้อหาสาระครอบคลุมไม่น้อยกว่าสามในสี่ของรายวิชาหรือชุดวิชาหรือกลุ่มรายวิชาหรือกลุ่มชุดวิชาที่ขอเทียบ(๓)เป็นรายวิชาหรือชุดวิชาหรือกลุ่มรายวิชาหรือกลุ่มชุดวิชาที่สอบไล่ได้ไม่ต่ำกว่าระดับคะแนนC หรือ ค่าระดับคะแนน ๒.๐๐ หรือเทียบเท่า(๔) นักศึกษาจะเทียบรายวิชาหรือชุดวิชาหรือกลุ่มรายวิชาหรือกลุ่มชุดวิชาและโอนหน่วยกิตได้ไม่เกินสามในสี่ของจำนวนหน่วยกิตรวมของหลักสูตรที่รับโอน(๕) รายวิชาหรือชุดวิชา กลุ่มรายวิชาหรือกลุ่มชุดวิชาที่เทียบโอนจากสถาบันอุดมศึกษาอื่นจะไม่นำมาคำนวณค่าระดับคะแนนสะสมเฉลี่ย(๖) นักศึกษาจะต้องใช้เวลาศึกษาในมหาวิทยาลัยอย่างน้อย ๑ ปีการศึกษา(๗) ในกรณีที่มหาวิทยาลัยเปิดหลักสูตรใหม่มหาวิทยาลัยจะเทียบโอนนักศึกษาเข้าศึกษาได้ไม่เกินกว่าชั้นปีและภาคการศึกษาที่ได้รับอนุญาตให้มีนักศึกษาเรียนอยู่ตามหลักสูตรที่ได้รับความเห็นชอบแล้วข้อ ๒๙ หลักเกณฑ์การเทียบโอนความรู้และการให้หน่วยกิตจากการศึกษานอกระบบหรือการศึกษาในระบบซึ่งไม่มีองค์กรของรัฐรับทราบหรือรับรองและ/หรือการศึกษาตามอัธยาศัยเข้าสู่การศึกษาในระบบ(๑) การเทียบความรู้จะเทียบเป็นรายวิชาหรือชุดวิชา กลุ่มรายวิชาหรือกลุ่มชุดวิชาตามหลักสูตรและระดับการศึกษาที่เปิดสอนในมหาวิทยาลัย(๒) วิธีการประเมินเพื่อการเทียบโอนความรู้ในแต่ละรายวิชาหรือชุดวิชากลุ่มรายวิชาหรือกลุ่มชุดวิชา และเกณฑ์การตัดสินของการประเมินแต่ละวิธีให้เป็นไปตามที่มหาวิทยาลัยกำหนดโดยความเห็นชอบของสภามหาวิทยาลัย(๓) ผลการประเมินจะต้องเทียบได้ไม่ต่ำกว่าระดับคะแนน C หรือค่าระดับคะแนน ๒.๐๐ หรือเทียบเท่าจึงจะให้จำนวนหน่วยกิตของรายวิชาหรือชุดวิชา กลุ่มรายวิชาหรือกลุ่มชุดวิชานั้น แต่จะไม่ให้ระดับคะแนนและไม่นำมาคิดค่าระดับคะแนนผลการเรียนหรือคำนวณค่าระดับคะแนนสะสมเฉลี่ย(๔) การบันทึกผลการเรียนให้บันทึกตามวิธีการประเมิน(๕) การเทียบรายวิชาหรือชุดวิชา กลุ่มรายวิชาหรือกลุ่มชุดวิชาจากการศึกษานอกระบบหรือการศึกษาในระบบซึ่งไม่มีองค์กรของรัฐรับทราบหรือรับรองและ/หรือการศึกษาตามอัธยาศัยให้หน่วยกิตได้ไม่เกินสามในสี่ของจำนวนหน่วยกิตรวมของหลักสูตรระดับปริญญาตรีที่ขอเทียบ(๖) นักศึกษาจะต้องใช้เวลาศึกษาอยู่ในมหาวิทยาลัยอย่างน้อย ๑ปีการศึกษาสำหรับหลักสูตรปริญญาตรีหมวด ๘การจัดการศึกษาที่ศูนย์ให้การศึกษา ข้อ ๓๐ มหาวิทยาลัยอาจจัดการศึกษา ณศูนย์ให้การศึกษาภายนอกมหาวิทยาลัยได้โดยจัดทำเป็นโครงการ และให้แสดงข้อมูลความต้องการ ศักยภาพ วิธีการจัดการศึกษา สาขาที่เปิดสอนและการบริหารจัดการโครงการให้จัดทำเป็นประกาศมหาวิทยาลัยโดยความเห็นชอบของสภามหาวิทยาลัยข้อ ๓๑ ให้มหาวิทยาลัยสนับสนุนศูนย์ให้การศึกษาดังต่อไปนี้(๑) การประชาสัมพันธ์ศูนย์ให้การศึกษา(๒) พัฒนาโสตทัศนูปกรณ์ สื่อการเรียนการสอน ระบบเทคโนโลยีสารสนเทศ ศูนย์เครือข่ายระยะใกล้ระยะไกล ให้มีมาตรฐานและเพียงพอกับจำนวนนักศึกษา(๓) การให้บริการผ่านสำนักวิทยบริการและเทคโนโลยีสารสนเทศศูนย์เครือข่ายข้อมูล ศูนย์การเรียนรู้ทางอิเล็กทรอนิกส์และสิ่งอำนวยความสะดวกแก่นักศึกษา เพื่อค้นคว้า หาความรู้ด้วยตนเองและอาจจะจัดการเรียนการสอนแบบระบบชุดวิชาหรือระบบการศึกษาทางไกลก็ได้ข้อ ๓๒ ศูนย์ให้การศึกษาอาจจัดการศึกษาในระบบทั้งในภาคปกติและภาคพิเศษข้อ ๓๓ การบริหารศูนย์ให้การศึกษาให้มีคณะกรรมการอำนวยการและคณะกรรมการบริหารประจำศูนย์ให้การศึกษา(ก) คณะกรรมการอำนวยการ จำนวน ๑๑ คน ประกอบด้วย(๑) อธิการบดีเป็นประธานกรรมการ(๒) รองอธิการบดี คัดเลือกกันเอง จำนวน ๓ คน เป็นกรรมการ(๓) คณบดี คัดเลือกกันเอง จำนวน ๓ คน เป็นกรรมการ(๔) หัวหน้าศูนย์ให้การศึกษา คัดเลือกกันเอง จำนวน ๒ คน เป็นกรรมการ(๕) ผู้อำนวยการกองคลัง เป็นกรรมการ(๖) ผู้อำนวยการสำนักงานอธิการบดี เป็นกรรมการและเลขานุการ(ข) คณะกรรมการบริหารประจำศูนย์การศึกษา ประกอบด้วย ประธานศูนย์ให้การศึกษาเป็นประธานกรรมการและให้อธิการบดีแต่งตั้งบุคคลที่เห็นสมควรเป็นกรรมการบริหารงานและเลขานุการในแต่ละแห่งตามความเหมาะสมจำนวนไม่เกิน ๖ คนให้มหาวิทยาลัยแต่งตั้งบุคคลตามวรรคแรกโดยออกเป็นคำสั่งมหาวิทยาลัยตามคำแนะนำของประธานศูนย์ให้การศึกษาประธานศูนย์ให้การศึกษาหรือประธานจัดการศึกษาอาจเสนอให้อธิการบดีแต่งตั้งบุคคลผู้ทำหน้าที่รองประธานศูนย์ให้การศึกษาหรือไม่ก็ได้ และให้อธิการบดีแต่งตั้งเจ้าหน้าที่ปฏิบัติงานฝ่ายต่าง ๆเท่าที่จำเป็น โดยออกเป็นคำสั่งมหาวิทยาลัยของแต่ละศูนย์ให้การศึกษาคณะกรรมการอำนวยการและคณะกรรมการบริหารประจำศูนย์ให้การศึกษามีวาระการดำรงตำแหน่งสองปี ในกรณีที่กรรมการพ้นจากตำแหน่งก่อนครบวาระให้เลือกกรรมการใหม่ดำรงตำแหน่งแทนเพียงเท่ากับวาระที่เหลืออยู่ของผู้ซึ่งตนแทนแต่ถ้าวาระการดำรงตำแหน่งเหลืออยู่น้อยกว่าหกสิบวันจะไม่ดำเนินการให้มีผู้ดำรงตำแหน่งแทนก็ได้ข้อ ๓๔ ให้คณะกรรมการอำนวยการ มีหน้าที่ดังนี้(๑) วางนโยบายและแผนงานการศึกษา ให้สอดคล้องกับนโยบายของมหาวิทยาลัย(๒) ควบคุม ดูแลการดำเนินการของคณะกรรมการบริหารประจำศูนย์ให้การศึกษา(๓) ให้คำปรึกษา สนับสนุนแนวทางการปฏิบัติงานต่อคณะกรรมการบริหารประจำศูนย์ให้การศึกษา(๔) ควบคุมมาตรฐานทางวิชาการ(๕) อนุมัติวงเงินงบประมาณที่ใช้ในการบริหารการศึกษาของศูนย์ให้การศึกษา(๖) อนุมัติผลการศึกษา(๗) แต่งตั้งอนุกรรมการ หรือคณะทำงานเพื่อพิจารณาและเสนอความเห็นในเรื่องหนึ่งเรื่องใดหรือมอบหมายให้ปฏิบัติการอย่างหนึ่งอย่างใดอันอยู่ในอำนาจและหน้าที่ของคณะกรรมการอำนวยการข้อ ๓๕ ให้คณะกรรมการบริหารประจำศูนย์ให้การศึกษามีอำนาจหน้าที่ ดังนี้(๑) บริหารงานการจัดการศึกษาของศูนย์ให้การศึกษาให้เป็นไปตามนโยบายและแผนงานที่ได้รับอนุมัติจากคณะกรรมการอำนวยการ(๒) บริหารงานวิชาการของศูนย์ให้การศึกษา การจัดการวัดผล ประเมินผลให้เป็นไปตามมาตรฐานวิชาการ(๓)เสนอรายงานผลการดำเนินงานต่อคณะกรรมการอำนวยการเพื่อเสนอต่อมหาวิทยาลัยเมื่อสิ้นสุดปีการศึกษาข้อ ๓๖ ให้มหาวิทยาลัยแต่งตั้งอาจารย์ประจำอาจารย์พิเศษ วิทยากรและผู้ทรงคุณวุฒิที่ทำหน้าที่สอน บรรยาย ฝึกอบรมและนิเทศการปฏิบัติงานนักศึกษาของศูนย์ให้การศึกษา แต่ละแห่งตามมาตรฐานและระเบียบข้อบังคับที่กำหนดข้อ ๓๗ ให้มหาวิทยาลัยดำเนินการในสิ่งต่อไปนี้(๑) พัฒนาโสตทัศนูปกรณ์ สื่อการเรียนการสอนระบบเทคโนโลยีสารสนเทศศูนย์เครือข่ายระยะใกล้ระยะไกลให้มีมาตรฐานและเพียงพอกับจำนวนนักศึกษา(๒) การให้บริการผ่านสำนักวิทยบริการและเทคโนโลยีสารสนเทศศูนย์เครือข่ายข้อมูลศูนย์การเรียนรู้ทางอิเล็กทรอนิกส์และสิ่งอำนวยความสะดวกแก่นักศึกษา เพื่อค้นคว้าหาความรู้ประกาศ ณ วันที่ ๒๘พฤษภาคม พ.ศ. ๒๕๕๑กร ทัพพะรังสีนายกสภามหาวิทยาลัยราชภัฏสวนสุนันทาปริญสินีย์/ผู้จัดทำ๒๘ เมษายน ๒๕๕๔คุณากร/ผู้ตรวจ[๑] ราชกิจจานุเบกษา /เล่ม ๑๒๖/ตอนพิเศษ ๒๒ ง /หน้า ๗๔/ ๑๑ กุมภาพันธ์ ๒๕๕๒